गुवाहाटिः सोलिबाय थानाय मिड डे मिल स्किमखौ लानानै हादोरसायाव संग्रा आरो मददआरिफोरनि मानि जांख्रिखांनाय ? थांनाय 1 नबेम्बर 2019 निफ्रायनो मिड डे मिल स्किमखौ लाना एबा संग्रा खुरग्रा , मददआरि स्किमा मावथायनि रैखाथिनि थाखाय सोमावसारबोगासिनो दं बेजों लोगोसे फरायसालिफोराव गथफोरनो मोजां थाखोनि आदार जगायनायनाय दाबिफोरखौबो दैखांफानानै । संनायनि हेंथानि दारै थाखो खथाफोराव फोरोंनायनि बिथिंआवबो गाज्रियै गोहोम गोलैनायखौ नुनो मोन्दों । माखासे फरायसालिनि फरायसाफोरखौ बे सोमावसारनायाव बाहागो लाफादों होनना मोन्थिनो मोननाय जादों । "  जांख्रिखांनाय  " सोमावसारनायनि गुबै जाहोन बिदियै फरायसालिफोराव एन . जि . अ स्किमनि गेजेरजों थोजासे नङि आरो गाहाय थाखोनि आदार जगायनायखौ लानानैनो जादों होनना मोन्थिनो मोननाय जादों । जायनि थाखाय मेगनाव नांथाव बेनिफ्राय गैबावलामोन नामा ? आसामनि बे मावथांखिखौ लानानै बारहावया जेरावबो गोसारदों , मोनसे गाहाय फोरोंगिरिफोरनि गेदेर हान्जाफोराबो सोरखारा मिड डे मिल स्किमखौ एन . जि . अ जों लोबबा थानायखौ आरो बेनि सायाव सुक्ति खानायाव गोजोनाखै । गुबुन फारसे संग्रा आरो हेफाजाब होग्रा स्किम , बिसोर गावसोरनि मावनां खामनिनिफ्राय जानगाराव थानांनायनि लामा लानांगौ जाना फैदों । थोआ लोमा आदार जुगानाय ल नंआ नाथाय साननैसो समफोरावनो गाहाय थाखोनि आदार जागायदों , बेखौ लानानै गोब्राबै सोंखारिनाय जादों । बबेखानि जेरावबो एन . जि . अ आ बे स्किमखौ लानानै फरायसालिफोराव गथफोरनो " थोआ लोमा आरो मोजां गोगो आदारफोरखौ " जुगायना होयिआ गोहोम खोलैदों । बे जाथायखौ फोरमान खालामनो थाखाय संग्राफोरा गाहाय थाखोनि आदार आरो मोजां गोगो नङै आदारफोरखौ बिसोरनि सिगांआव आरो बेफोरखौ लामाफोराव गारनाय जायो । जेब्ला हादोरसानि सोलोंथाय बिफाननि गोजौ थाखोनि मावगिरिजों रायज्लायो , " एन . जि . अ नो मिड . डे . मिल स्किम खौ होना खामानिया बेनो गोबां फरायसालिनि गाहाय फोरोंगिरिफोरखौ आदारनि थाखाय खरसा खालामनायनिफ्राय रेहाय होनाय जादों आरो बायदि बायदि खामानिआव बेस्थ थानांगौ जानो गोनां जायो , जायनि थाखाय फोरोंनाय खामानि आरो फरायसालिखौ मोजांयै सामलायनायनो हानायनि थाखाय । माखासे गाहाय फोरोंगिरिफोरानो मिड डे मिल खौ लानानै नेमनि बाहारायै दावराव दावसि सोमजियो । बेसोरनि सोलायै साबसिनखौ नागिरबाय थानाय सोलिगासिनो दं , दासिमहालागै हादोरासायाव मोनसे दिथागिरि बिथांखि बादियै 25 जौखोन्दो फरायसालिनि गेजेराव 15 एन . जि . अ फोरखौ बाहायनाय जादों " होनन फोरमायो । जेब्ला एस . एस . ए ( सर्भा सिक्ष्सा अभिजान ) नि मिस्यन सामलागिरि सामसेर सिंजों रायज्लायनायाव बेखौनो बुङो दि " मोनसे खामानिआ जाबाय रोखा रोखा जानाय , जिल्ला बेंगिरिफोरानो मिड डे मिल स्किमनि गाहाय मावखगिरि । आदार मोजां जगायनाय , थोजासे बिबांनि होनाय , गोगो मोजां आदार जगायानायनि स्किमखौ बिसोर नायगोन , जुदि बे बादि खालामसेयावबो मोजां आदार मोननो हायाब्ला एबा माबाफोर जेंना थायोब्ला जिल्ला बेंगिरिफोरनिसिम लाबोगोन आरो जाथायखौ सामान खालामगोन । साफ्रोम हादोरसानि जिल्ला बेंगिरिफोरनिसिम मिड डे मिलनि थाखाय मिरूनिफ्राय मोनसे आदार संग्रा हान्जा दानो थाखाय खावलायनाय जदों , जायनि थाखाय गथफोरनो मोजां थाखोनि आदार , नांगौबादि आरो गोगो आदार जगायनायनि थाखाय " होनना फोरमायदों । सिं बिथांआ बेखौबो बुङो जायनि थाखाय " संग्रा आरो हेफाजाब होग्राफोरा सोरखारारि माव थिसनजानाय नंआ । बबेखानि बिसोरनो सहायनायनि मुंआव अननायनि सिन महरैसो मिड डे मिल स्किमनिफ्राय होनाय जादोंमोन " होनना । बबेखानि बे स्किमखौ एन . जि . अ आ मावनो लानायजों लोगोसे गोदान खान्थिबादियै बिसोर संनाय आदार रानग्रा जाबाय आरो जेब्लायबो बिसोरो अनसायनायनि सिन बादियै मावगोन । जायनि थाखाय थांनाय बोसोरफोरनिफ्रायनो खोला गुवाहाटिआव 100 सो फरायसालिफोराव आक्ष्साय पात्र मोनसे एन . जि . अ आ मिड डे मिलखौ मोजांयैनो होगासिनो दं । जेबो जेंना गैया लासे बे स्किमा सोलि गासिनो दं । " होनना फोरमायो । मोनसे संग्रा थाखोनिफ्राय सोंखारिदों जायनि थाखाय एन . जि . अ आ मिड डे मिल खौ गोबां फरायसालिनो मिरु इसिं न निफ्राय रानना होनो थाखाय आदारखौ मोनायावनो संखायो । " जेब्ला आदारा फरायसालिआव सफैगोन आरो गथफोरनो जाहोनाय समाव रानाना होनायसिम सेवनाय मोनामो एबा बासि जायो । थासारिनि जाथाया आलादा रोखोमनि , जों संनाय आदारजों गोरोबा , फरायसालिनि समाव जों आदारखौ सङो आरो मोजां आदारखौ जाहोनो हायो " होनना आदार संग्रा हान्जाया फोरमायो । 
मिड डे . मिल नि सायाव संग्रा आरो मददहोगिरिफोरा जांख्रिखांनायजों हज्रिखावदों